**ZÁPISNICA**

**z mimoriadneho zasadnutia Akademického senátu FSV UCM v Trnave**

**v akademickom roku 2022/2023**

**zo dňa 23. marca 2023**

**Prítomní:** podľa prezenčnej listiny

**Program:**

1. Otvorenie zasadnutia.
2. Schválenie programu mimoriadneho zasadnutia AS FSV UCM v akademickom roku 2022/2023.
3. Kontrola plnenia uznesení z predchádzajúceho zasadnutia.
4. Prerokovanie návrhu na vymenovanie prodekana FSV UCM.
5. Prerokovanie koncepcie návrhu nového Štatútu FSV UCM.
6. Prekovanie návrhu rozpočtu UCM na rok 2023 a stanovisko FSV k nemu.
7. Prerokovanie návrhov interných dokumentov dekana FSV UCM v oblasti kvality a platovej inventarizácie.
8. Prerokovanie vybraných materiálov z Kolégia dekana FSV UCM zo dňa 21. marca 2023.
9. Schválenie zástupcov AS FSV UCM vo výberových komisiách na obsadenie miest na FSV UCM.
10. Prerokovanie úpravy v prijímacom konaní na akademický rok 2023/2024 a harmonogramov štúdia na akademické roky 2022/2023 a 2023/2024.
11. Rôzne.
12. Záver.
13. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD., un. prof. otvorila mimoriadne zasadnutie AS FSV UCM v akademickom roku 2022/2023 a privítala prítomných členov AS FSV UCM a členov vedenia fakulty.

1. **Schválenie programu mimoriadneho zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu, ktorý dostali vopred e-mailom. Nikto z prítomných nemal ďalšie návrhy na doplnenie.

**Návrh č. 1:**

**Predsedníčka AS FSV UCM navrhla hlasovanie o programe mimoriadneho zasadnutia AS FSV UCM.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2023**

**Členovia AS FSV UCM odsúhlasili program mimoriadneho zasadnutia AS FSV UCM.**

1. **Kontrola uznesení z 5. zasadnutia AS FSV UCM v akademickom roku 2022/2023**

Tajomníčka AS FSV UCM, Mgr. Simona Galfyová konštatovala, že z predchádzajúceho zasadnutia nebolo potrebné splniť žiadne uznesenie.

1. **Prerokovanie návrhu na vymenovanie prodekana FSV UCM.**

Predsedníčka AS FSV UCM prečítala list, ktorý jej adresoval dekan FSV UCM, doc. PhDr. Peter Horváth, PhD.. Predložil návrh na schválenie prodekana pre výchovno-vzdelávaciu činnosť, rozvoj a doktorandské štúdium FSV UCM, doc. PhDr. Jána Machyniaka, PhD., ktorý by bol zároveň jeho štatutárnym zástupcom.

Predsedníčka AS FSV UCM navrhla zloženie volebnej komisie pre voľbu prodekana pre výchovno-vzdelávaciu činnosť, rozvoj a doktorandské štúdium FSV UCM v zložení:

Predseda: PhDr. Martin Švikruha, PhD.

Členovia: Mgr. Simona Galfyová

PhDr. Kamil Turčan

**Návrh č. 2:**

**Predsedníčka AS FSV UCM navrhla hlasovanie o zložení volebnej komisie pre voľbu prodekana pre výchovno-vzdelávaciu činnosť, rozvoj a doktorandské štúdium FSV UCM.**

**Schvaľovanie predloženého návrhu:**

**Za**: 9 hlasov

**Proti**: 0

**Zdržal sa**: 2

**Návrh č. 2** schválený

**Uznesenie č. 2/2022**

**Členovia AS FSV UCM odsúhlasili zloženie volebnej komisie pre voľbu** **prodekana pre výchovno-vzdelávaciu činnosť, rozvoj a doktorandské štúdium FSV UCM.**

Členovia senátu pristúpili k tajnej voľbe. Vydaných bolo 11 hlasovacích lístkov, všetky boli platné. Predseda volebnej komisie, PhDr. Martin Švikruha, PhD. konštatoval, že doc. PhDr. Ján Machyniak, PhD. bol 11 platnými hlasmi zvolený za prodekana pre výchovno-vzdelávaciu činnosť, rozvoj a doktorandské štúdium FSV UCM.

**Uznesenie č. 3/2022**

**Členovia AS FSV UCM zvolili v tajnej voľbe doc. PhDr. Jána Machyniaka, PhD. za prodekana pre výchovno-vzdelávaciu činnosť, rozvoj a doktorandské štúdium FSV UCM.**

1. **Prerokovanie koncepcie návrhu nového Štatútu FSV UCM.**

Dekan FSV UCM oznámil prítomným, že štatút FSV UCM musí byť schválený do 20. apríla 2023 na fakultnej úrovni. Požiadal PhDr. Martina Švikruhu, PhD., predsedu legislatívnej a volebnej komisie AS FSV UCM a zároveň člena legislatívnej komisie AS UCM a ostatných členov AS FSV UCM na spoluprácu pri jeho úprave a kompletizovaní.

1. **Prerokovanie návrhu rozpočtu UCM na rok 2023 a stanovisko FSV UCM k nemu.**

Dekan FSV UCM členom senátu vysvetlil okolnosti schvaľovania rozpočtu univerzity, keďže sa zúčastnil nedávneho zasadnutia kolégia rektorky UCM a komunikuje aj s ostatnými zástupcami jednotlivých fakúlt. Ozrejmil súčasnú finančnú situáciu a predpokladanú dotáciu pre našu fakultu na kalendárny rok 2023. Zároveň apeloval na to, aby všetci pedagógovia dôsledne vypĺňali formuláre k sebahodnoteniu.

1. **Prerokovanie návrhov interných dokumentov dekana FSV UCM v oblasti kvality a platovej inventarizácie.**
2. **Prerokovanie vybraných materiálov z Kolégia dekana FSV UCM zo dňa 21. marca 2023.**

PhDr. Jakub Bardovič, PhD., prodekan pre kvalitu FSV UCM, predstavil návrh “Smernice o vypracovaní a pravidelnej aktualizácii vedecko/umelecko-pedagogickej charakteristiky osoby, osobného plánu rozvoja v tvorivej činnosti a o plnení minimálnych ukazovateľov tvorivej činnosti učiteľa podľa funkčného zaradenia“. Vysvetlil, že vzhľadom k úprave legislatívy v tomto roku môžu pedagógovia predkladať svoje aktualizované sebahodnotiace dokumenty (VUPCH, osobný plán rozvoja, atď.) až do 15. apríla 2023.

**Návrh č. 4:**

**Predsedníčka AS FSV UCM navrhla hlasovanie o návrhu “Smernice o vypracovaní a pravidelnej aktualizácii vedecko/umelecko-pedagogickej charakteristiky osoby, osobného plánu rozvoja v tvorivej činnosti a o plnení minimálnych ukazovateľov tvorivej činnosti učiteľa podľa funkčného zaradenia“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2023**

**Členovia AS FSV UCM schválili “Smernicu o vypracovaní a pravidelnej aktualizácii vedecko/umelecko-pedagogickej charakteristiky osoby, osobného plánu rozvoja v tvorivej činnosti a o plnení minimálnych ukazovateľov tvorivej činnosti učiteľa podľa funkčného zaradenia“.**

1. **Schválenie zástupcov AS FSV UCM vo výberových komisiách na obsadenie miest na FSV UCM.**

Dekan FSV UCM požiadal senát o schválenie všetkých jeho členov za zástupcov vo výberových komisiách, aby mohol fungovať tzv. krížový princíp, t.j. aby mohol byť členom výberových komisií aj zástupca z inej katedry, rovnako tak zástupca z radov študentov, hoci ten bude mať iba poradný hlas.

**Návrh č. 5:**

**Predsedníčka AS FSV UCM navrhla hlasovanie o návrhu dekana FSV UCM aby všetci členovia AS FSV UCM boli zvolení za zástupcov do výberových komisií na obsadenie miest na FSV UCM, menovite:**

doc. PhDr. Mgr. Oľga Bočáková, PhD., un. prof.

Ing. Jana Osuská

Mgr. Simona Galfyová

PhDr. Richard Brix, PhD.

PhDr. Lukáš Cíbik, PhD.

Mgr. Michal Garaj, PhD.

PhDr. Darina Kubíčková, PhD.

PhDr. Martin Švikruha, PhD.

Mgr. Monika Kmeťová

PhDr. Peter Šamalík

PhDr. Kamil Turčan

PhDr. Erik Urc

**Schvaľovanie predloženého návrhu:**

**Za**: 12 hlasov

**Proti**: 0

**Zdržal sa**: 0

**Návrh č. 5** schválený

**Uznesenie č. 5/2023**

**Členovia AS FSV UCM schválili návrh, že všetci členovia AS FSV UCM môžu byť zástupcami vo výberových komisiách na obsadenie miest na FSV UCM, menovite:**

doc. PhDr. Mgr. Oľga Bočáková, PhD., un. prof.

Ing. Jana Osuská

Mgr. Simona Galfyová

PhDr. Richard Brix, PhD.

PhDr. Lukáš Cíbik, PhD.

Mgr. Michal Garaj, PhD.

PhDr. Darina Kubíčková, PhD.

PhDr. Martin Švikruha, PhD.

Mgr. Monika Kmeťová

PhDr. Peter Šamalík

PhDr. Kamil Turčan

PhDr. Erik Urc

1. **Prerokovanie úpravy v prijímacom konaní na akademický rok 2023/2024 a harmonogramov štúdia na akademické roky 2022/2023 a 2023/2024.**

Prodekan pre výchovno-vzdelávaciu činnosť, rozvoj a doktorandské štúdium FSV UCM predložil návrh na úpravu I. kola prijímacieho konania v zmysle, aby zahraniční uchádzači mohli podávať bezplatne iba jednu prihlášku v jednom študijnom programe a v jednej forme štúdia, a nepodávali viacero prihlášok bezplatne, nakoľko takúto možnosť nemajú ani domáci uchádzači. Navrhol úpravu termínu výberového konania na PhD. štúdium v intervale od 22. júna do 27. júna 2023. Z dôvodu zmeny garanta v 3. stupni štúdia v študijnom programe európske štúdiá a politiky navrhol nevypísať prijímacie konanie na akademický rok 2023/2024.

Prodekan pre výchovno-vzdelávaciu činnosť, rozvoj a doktorandské štúdium FSV UCM zároveň predstavil navrhované zmeny v aktuálnom harmonograme štúdia na akademický rok 2022/2023, t.j. zjednotenie konca skúškového obdobia v letnom semestri do 20. júna 2023 a jednotný termín komisionálnych skúšok 27. jún 2023 pre končiacich aj nekončiacich študentov.

V harmonograme štúdia na akademický rok 2023/2024 sa upravil termín zimných prázdnin, t.j. budú trvať až do 7. januára 2024, následne sa od 8. januára 2024 začína skúškové obdobie zimného semestra.

**Návrh č. 6:**

**Predsedníčka AS FSV UCM navrhla spoločné hlasovanie o návrhoch upravených dokumentov „Prijímacie konanie FSV UCM na akademický rok 2023/2024“, „Harmonogram štúdia na akademický rok 2022/2023“ a „Harmonogram štúdia na akademický rok 2023/2024“.**

**Schvaľovanie predloženého návrhu:**

**Za**: 12 hlasov

**Proti**: 0

**Zdržal sa**: 0

**Návrh č. 6** schválený

**Uznesenie č. 6/2023**

**Členovia AS FSV UCM schválili upravené dokumenty „Prijímacie konanie FSV UCM na akademický rok 2023/2024“, „Harmonogram štúdia na akademický rok 2022/2023“ a „Harmonogram štúdia na akademický rok 2023/2024“.**

1. **Rôzne**

Predsedníčka AS FSV UCM otvorila diskusiu a vyzvala prítomných, aby sa do nej zapojili svojimi návrhmi a podnetmi.

PhDr. Martin Švikruha, PhD. predniesol pripomienku k možnostiam parkovania pri budove fakulty na Bučianskej ulici, keďže hliadka Mestskej polície Trnava pokutovala autá parkujúce na príjazdovej ceste. Tieto tam parkujú z dôvodu nedostačujúcej kapacity parkovacích miest na parkovisku pred budovou.

Dekan FSV UCM informoval, že o spôsobe parkovania už hovoril aj s rektorkou UCM, ktorá navrhla iniciovať petíciu zo strany zamestnancov a študentov FSV UCM, pričom aj vedenie univerzity vyvíja úsilie a komunikuje so zástupcami mesta v záujme získania väčšieho počtu parkovacích miest aj pri hlavnej budove univerzity na Nám. J. Herdu 2.

Predsedníčka AS FSV UCM uviedla, že táto problematika bude prerokovaná aj na zasadnutí AS UCM.

Predsedníčka AS FSV UCM predniesla dotaz na možnosť zníženia výšky školného za prekročenie štandardnej dĺžky štúdia študenta so špecifickými potrebami Katedry sociálnej práce, ktorý je zároveň v ťažkej sociálnej situácii v jeho rodine. Dekan FSV UCM vysvetlil, že v tejto veci je kompetentná rozhodnúť rektorka UCM, ako dekan fakulty môže poskytnúť len svoje stanovisko. Študent má možnosť získať prospechové štipendium.

Predsedníčka AS FSV UCM informovala o problémoch so študentmi Katedry sociálnej práce, ktorí zneužívajú svoj status študenta so špecifickými potrebami, a komplikuje sa tak proces výučby a tiež absolvovanie odbornej praxe v zariadeniach sociálnych služieb.

Apelovala na to, aby pracovníčky rektorátneho oddelenia prísnejšie posudzovali predkladané žiadosti študentov so špecifickými potrebami. Dekan FSV UCM navrhol podať oficiálny písomný podnet rektorke UCM, ktorá sa ním bude zaoberať.

1. **Záver**

Predsedníčka AS FSV UCM poďakovala prítomným za účasť na zasadnutí senátu a po vzájomnej dohode s vedením FSV UCM určila najbližší termín zasadnutia AS FSV UCM na 13. apríl 2023 o 9.30 hod..

V Trnave 24. marca 2023

**Zapísala**: Mgr. Simona Galfyová ...........................................

**Overil:** PhDr. Martin Švikruha, PhD. ...........................................

**Schválila:** doc. PhDr. Mgr. Oľga Bočáková, PhD., un. prof. ...........................................

**Prílohy:**

1. Smernica o vypracovaní a pravidelnej aktualizácii vedecko/umelecko-pedagogickej charakteristiky osoby, osobného plánu rozvoja v tvorivej činnosti a o plnení minimálnych ukazovateľov tvorivej činnosti učiteľa podľa funkčného zaradenia.
2. Prijímacie konanie FSV UCM na akademický rok 2023/2024.
3. Harmonogram štúdia FSV UCM na akademický rok 2022/2023.
4. Harmonogram štúdia FSV UCM na akademický rok 2023/2024.
5. Pravidlá hospodárenia a metodika rozpisu dotácie.
6. Prezenčná listina